F.C. København spiller torsdag aften med sørgebind i Europa League-opgøret mod Atletico Madrid til ære for Prins Henrik, der gik bort tirsdag aften.

FCK skriver således på deres hjemmeside:

»Prinsen og hans familie er og har været hyppige gæster i Telia Parken gennem mange år til både FCK-kampe, landskampe og koncerter. Alle i F.C. København sender deres kondolencer til Kongefamiliens medlemmer. Æret være H.K.H. Prins Henriks minde.«

Læs også: Godt nyt før braget i Parken: Atlético skåner angrebsmonster mod FCK

F.C. København spiller for en udsolgt Parken, når mægtige Atletico Madrid med verdensstjernen Antoine Griezmann i truppen kommer på besøg i den første af to 1/16-delsfinaler.

Europa League-kampen spilles klokken 21.05.

Læs også: Officielt: Superligaen skal have nyt navn - millionsponsor stopper

Også i den kommende runde i Superligaen vil Prins Henriks død blive markeret. Her vil der før hver kamp være et minuts stilhed, ligesom holdene vil bære sørgebind. Det oplyser Claus Thomsen, direktør i Divisionsforeningen, til BT.